സ്കൂള് തുറക്കല് തീരുമാനം അടുത്ത മാസം: മുഖ്യമന്ത്രി ലോക്ക്ഡൗണ് മാനദണ്ഡത്തില് ഇളവ് തിരുവനന്തപുരം: കൊവിഡ് വ്യാപനം കുറഞ്ഞുവരുന്നതിനാല് സ്കൂള് തുറക്കാന് മുന്നൊരുക്കം തുടങ്ങിയെന്നും അടുത്തമാസം തീയതി തീരുമാനിക്കുമെന്നും മുഖ്യമന്ത്രി പിണറായി വിജയന് വാര്ത്താസമ്മേളനത്തില് പറഞ്ഞു. കോളേജുകള് ഒക്ടോബര് നാലിന് തുറക്കുകയാണ്. കൊവിഡ് രൂക്ഷമായസ്ഥലങ്ങളിലെ ലോക്ക്ഡൗണ് മാനദണ്ഡങ്ങളിലും ഇളവ് വരുത്തി. പ്രതിവാര കൊവിഡ് രോഗികളുടെ എണ്ണം ആയിരത്തില് ഏഴു വരുന്നിടത്ത് ലോക്ക്ഡൗണ് എന്നത് എട്ടാക്കി. ഇനി ആര്.ടി.പി.സി.ആര് ടെസ്റ്റിലൂടെ രോഗനിര്ണയം മതിയെന്നും കൊവിഡ് അവലോകന യോഗം തീരുമാനിച്ചു. വ്യാപാര, വ്യവസായ മേഖലകളുടെ പുനരുജ്ജീവനത്തിന് അടിയന്തര ഇടപെടലുണ്ടാകുമെന്നും മുഖ്യമന്ത്രി പറഞ്ഞു. എന്നാല് ഹോട്ടലിലും ബാറിലും ഇരുന്ന് കഴിക്കുന്നതിന് അനുവാദം, തിയേറ്റര് തുറക്കല് എന്നിവയില് തീരുമാനമെടുക്കുന്നത് മാറ്റിവച്ചു. സ്കൂള് തുറക്കുന്നതിനുള്ള മുന്നൊരുക്കം സംബന്ധിച്ച് വിദഗ്ദ്ധരുമായി ചര്ച്ച നടക്കുന്നുണ്ട്. വിദ്യാര്ത്ഥികളുടെ വീട്ടിലുള്ളവരും അദ്ധ്യാപക, അനദ്ധ്യാപക ജീവനക്കാരും വാക്സിനെടുത്തിരിക്കണം. കുട്ടികളിലെ രോഗവ്യാപനത്തോതറിയാന് സിറോ പ്രിവിലെന്സ് പഠനം നടത്തും. ഒരുക്കങ്ങള് ഈമാസം പൂര്ത്തിയാക്കും. കോളേജ് തുറക്കും മുമ്ബ് വിദ്യാര്ത്ഥികളുടെ വാക്സിനേഷന് ആരോഗ്യവകുപ്പും ഉന്നതവിദ്യാഭ്യാസ വകുപ്പും സംയുക്തമായി പൂര്ത്തിയാക്കും. വാക്സിന് എടുക്കാത്ത വിദ്യാര്ത്ഥികളുടെയും അദ്ധ്യാപകരുടെയും കണക്ക് ഉന്നതവിദ്യാഭ്യാസ വകുപ്പ് കൈമാറും. അതിന്റെ അടിസ്ഥാനത്തില് വാക്സിനേഷന് ക്യാമ്ബുകള് സംഘടിപ്പിക്കും. വിദ്യാര്ത്ഥികള്ക്ക് വാക്സിനായി തൊട്ടടുത്തുള്ള ആരോഗ്യ പ്രവര്ത്തകരെയോ ആശാ പ്രവര്ത്തകരെയോ ബന്ധപ്പെടാം. മറ്റു തീരുമാനങ്ങള് ക്വാറന്റൈന് ലംഘിക്കുന്നവരെ തദ്ദേശ സ്ഥാപനങ്ങള് നിര്ബന്ധിത ക്വാറന്റൈനിലാക്കും മറ്റു സംസ്ഥാനങ്ങളില് പഠിക്കുന്നവര്ക്ക് രണ്ട് ഡോസ് വാക്സിനും അടിയന്തരമായി നല്കും അതിഥി തൊഴിലാളികള്ക്ക് വാക്സിനേഷന് നടപടികള് ജില്ലാ കളക്ടര്മാര് സ്വീകരിക്കും കൊവിഡ് പോസിറ്റീവായി വീട്ടില് കഴിയുന്ന എല്ലാ യുവാക്കള്ക്കും പ്രമേഹ പരിശോധന കൊവിഡ് സ്ഥിതി ആകെ രോഗികള് 2,42,278 ആശുപത്രികളില് 12.85 ഓക്സിജന് ആവശ്യം 2 ഐ.സി.യുവില് 1 ടി.പി.ആര് 8 കുറഞ്ഞു വാക്സിനേഷന് ഒരു ഡോസ് 78.03, രണ്ടു ഡോസ് 30.16